open-index/open-wikipedia-markdown huggingface dataset:
เบญจมาศ

**เบญจมาศ** หรือ **สกุลเบญจมาศ** (; , เดิมชื่อ *Dendranthemum*; ) เป็นสกุลไม้ตัดดอกในวงศ์ทานตะวัน ที่นิยมปลูกประดับ ตัดขาย และใช้กิน มีการซื้อขายมากที่สุดเป็นอันดับ 2 ของโลก รองจากกุหลาบ (2537)  เนื่องจากเป็นไม้ดอกที่มีรูปทรงสวยงาม สีสันสดใส ปลูกเลี้ยงง่าย และมีหลายพันธุ์ให้เลือก มีถิ่นกำเนิดในประเทศญี่ปุ่นและจีน

ดอกเบญจมาศโดยทั่วไปมักหมายถึง ชนิดที่เป็นที่รู้จักดีคือ เบญจมาศสวน (*Chrysanthemum indicum* Linn.) กับเบญจมาศหนู (*Chrysanthemum morifolium* Ramat.) ซึ่งเรียกรวมกันว่า "ดอกเก๊กฮวย" () นิยมนำมาตากแห้ง ใช้ชงกับใบชา หรือต้มกับน้ำตาลทำน้ำเก๊กฮวย มีอยู่หลายสายพันธุ์ 

## ประเภท
เบญจมาศที่นิยมปลูกเป็นไม้ตัดดอก มี 4 ประเภท คือ
 
# Exhibition Type เป็นเบญจมาศที่มีดอกขนาดใหญ่มาก ดอกมีรูปทรงกลม ลำต้นสูงใหญ่ แต่ละต้นเลี้ยงให้มีเพียง 1 ดอก ปกติจะปลูกสำหรับการโชว์
# Standard Type เป็นเบญจมาศที่มีดอกขนาดเล็กกว่า Exhibition Type แต่ละต้นเลี้ยงให้มี 3-4 กิ่ง และแต่ละกิ่งให้มีเพียง 1 ดอก 
# Spray Type เป็นเบญจมาศที่มีดอกขนาดเล็กกว่า Standard Type แต่ละกิ่งมีหลายดอก และมี 3-4 กิ่งต่อต้น หรืออาจมีมากกว่านี้ ตัดดอกขายในลักษณะเป็นกิ่งหรือต้องขายทั้งต้น
# potted Type เป็นเบญจมาศที่มีดอกขนาดเล็กกว่า Spray Type ใช้ปลูกเป็นไม้กระถาง มีทรงพุ่มกระทัดรัด แตกกิ่งก้านได้มากดอกดก

## สายพันธุ์
พันธุ์เบญจมาศอยู่กว่า 1,000 พันธุ์ปลูก ที่นิยมปลูกในประเทศไทยเป็นประเภท  Standard Type สีเหลืองและสีขาว  พันธุ์ที่นิยมปลูกในขณะนี้คือ พันธุ์ขาวการะเกด พันธุ์ขาวเมืองตาก และพันธุ์ TW12 (Pui Tsin-Shin) ซึ่งให้ดอกสีขาว พันธุ์เหลืองตาก พันธุ์เหลืองทอง พันธุ์เหลืองอินทนนท์ พันธุ์เหลืองเกษตร และพันธุ์ TW17 (Shin-Fan-Tsu-Ri) ซึ่งมีดอกสีเหลือง  

## การขยายพันธุ์
#การปักชำ ใช้ส่วนของกิ่ง (จากกิ่งส่วนล่างหรือส่วนโคนของพุ่มต้น) ตัดยาว 5 - 10 ซม. มีใบติด 3-4 ใบ ปลิดใบล่างๆออก ผึ่งไว้จนแห้ง จากนั้นจุ่มในสารเคมีเร่งราก รากจะออกประมาณ 10 - 15 วัน
#การแยกหน่อ หลังจากให้ดอกแล้ว จะแตกหน่อจำนวนมากสามารถแยกเอาหน่อซึ่งมีรากติดอยู่ไปปลูกได้

## การปลูกเลี้ยง
     
ควรปลูกในดินที่มีความอุดมสมบูรณ์ ระบายน้ำได้ดี pH ดิน 6 - 7 ได้รับแสงแดดเต็มที่ ให้น้ำในระยะ 7 - 10 วัน หลังย้ายปลูกควรรดน้ำ เช้า - เย็น เมื้อต้นกล้าตั้งตัวดีแล้ว จะรดน้ำตอนเช้าวันละครั้ง และให้ปุ๋ยในอัตรา 3 : 2: 1 ทุก 7 วันเพื่อเร่งการเติบโตของลำต้น หลังปลูก 2 เดือนจะให้ปุ๋ยอัตรา 1 : 2: 1 ทุก 10 วัน เพื่อช่วยในการออกดอก ใส่จนกระทั่งเก็บดอกใส่ต้นละ 1 ช้อนชา ถ้าต้องการให้ดอกเบญจมาศมีขนาดใหญ่ จะต้องปลิดดอกที่ล้อมรอบดอกยอดและดอกที่แตกตามซอกใบทั้งหมด ให้แต่ละกิ่งเหลือดอกยอดเพียงดอกเดียว ควรปลิดดอกข้างเมื่อมีขนาดเท่าหัวไม้ขีดไฟ มิฉะนั้นดอกยอดจะมีขนาดเล็กและก้านดอกจะเหนียวขึ้น ถ้าปลิดเร็วเกินไปจะปลิดลำบากเพราะดอกยังมีขนาดเล็กเกินไปและจะเสียเวลาหลายครั้ง เนื่องจากดอกข้างจะทะยอยออกมาเรื่อยๆ

## ศัตรูเบญจมาศ
โรคใบจุด โรคใบเหี่ยว โรคใบแห้ง โรคดอกเน่า เพลี้ยไฟ เพลี้ยอ่อน หนอนผีเสื้อกินดอก ไรแดง

## การตัดดอก
ใช้กรรไกรตัดก้านดอกเหนือพื้นดินประมาณ 10 ซม. แต่พันธุ์ที่ก้านดอกยาวอาจตัดสูงกว่านั้น (ถ้าปลายก้านดอกมีเส้นใยมากจะดูดน้ำได้น้อย) ควรเด็ดใบทิ้ง 1 ใน 3 ของก้านดอกจากข้างล่าง ควรตัดดอกเมื่อกลีบดอกด้านนอกบานเต็มที่แต่กลีบตรงใจกลางดอกยังไม่บาน ถือว่าเป็นระยะเหมาะสมที่สุดและสวยที่สุด
     

## อ้างอิง

หมวดหมู่:ไม้ตัดดอก
หมวดหมู่:พืชเศรษฐกิจ
หมวดหมู่:วงศ์ทานตะวัน
ด้วงก้นกระดก

thumb|''Paederus littoralis'', Portugal
**ด้วงก้นกระดก** หรือ **ด้วงปีกสั้น** หรือ **ด้วงก้นงอน** () เป็นด้วงขนาดเล็กประมาณ 7 มิลลิเมตร ส่วนหัวมีสีดำ ปีกสีน้ำเงินเข้ม และส่วนท้องมีสีส้มมีความสามารถในการเคลื่อนไหวได้รวดเร็ว และมักจะงอส่วนท้องส่ายขึ้นลงเมื่อเกาะอยู่กับพื้น จึงมักเรียกว่า "ด้วงก้นกระดก" จัดอยู่ในอันดับ Coleoptera วงศ์ Staphylinidae พบกระจายทั่วโลก กว่า 20 ชนิด สำหรับชนิดที่พบได้ในประเทศไทย ด้วงชนิดนี้อาศัยบริเวณพงหญ้าที่มีความชื้น ชอบออกมาเล่นไฟ จะมีมากโดยเฉพาะในฤดูฝน

## พิษ
ด้วงชนิดนี้สามารถปล่อยสารที่เรียกว่า พีเดอริน (Paederin) ออกมา สารชนิดนี้มีความเป็นพิษทำลายเนื้อเยื่อ ผู้ที่สัมผัสลำตัวด้วงชนิดนี้จะมีอาการปวดแสบปวดร้อน คัน ในรายที่เป็นมาก อาจมีไข้ปวดศีรษะ หากเข้าตาอาจทำให้ตาบอดได้ แผลจะมีลักษณะเป็นทางยาว อาจจะพบเป็นตุ่มใส (vesicle) อาการเหล่านี้จะหายเองได้ภายใน 7-10 วัน ควรทำความสะอาดแผลและปิดปากแผลเพื่อป้องกันการติดเชื้อ อาจใช้ยาสมานแผลพวกยาแก้แพ้ได้ เบื้องต้นหลังจากทราบว่าสัมผัสด้วงชนิดนี้ควรล้างด้วยน้ำสะอาดทันที หากอาการไม่ดีขึ้นให้พบแพทย์

## ทางการเกษตร
มีประโยชน์ในทางเป็นการควบคุมการระบาดของแมลงศัตรูพืช โดยด้วงก้นกระดกจะช่วยกำจัดไข่หนอนผีเสื้อ ทำลายไข่และหนอนของแมลงวัน 

## อ้างอิง
* http://www.ku.ac.th/e-magazine/sep50/agri/rove%20beetle.htm 
* http://www.ento.agri.kps.ku.ac.th/ento/article/rove_beetle.php 

## แหล่งข้อมูลอื่น
* ภาพด้วงก้นกระดก

หมวดหมู่:ด้วง
หมวดหมู่:สัตว์มีพิษ
อำเภอพระพรหม

**พระพรหม** เป็นอำเภอหนึ่งในจังหวัดนครศรีธรรมราช

## ที่ตั้งและอาณาเขต
อำเภอพระพรหมตั้งอยู่ทางตอนกลาง ค่อนไปทางทิศตะวันออกของจังหวัด มีอาณาเขตติดต่อกับอำเภอข้างเคียงดังนี้
* **ทิศเหนือ** ติดต่อกับอำเภอเมืองนครศรีธรรมราช 
* **ทิศตะวันออก** ติดต่อกับอำเภอเมืองนครศรีธรรมราช
* **ทิศใต้** ติดต่อกับอำเภอเฉลิมพระเกียรติและอำเภอร่อนพิบูลย์
* **ทิศตะวันตก** ติดต่อกับอำเภอลานสกา

## ประวัติ
ท้องที่อำเภอพระพรหมเดิมเป็นส่วนหนึ่งของอำเภอเมืองนครศรีธรรมราช กระทรวงมหาดไทยได้ประกาศเมื่อปี พ.ศ. 2537 แบ่งพื้นที่การปกครองออกมาตั้งเป็น **กิ่งอำเภอพระพรหม** และต่อมาใน พ.ศ. 2540 ได้มีพระราชกฤษฎีกายกฐานะขึ้นเป็น **อำเภอพระพรหม**

## การแบ่งเขตการปกครอง
### การปกครองส่วนภูมิภาค
อำเภอพระพรหมแบ่งเขตการปกครองย่อยออกเป็น 4 ตำบล 40 หมู่บ้าน ได้แก่

### การปกครองส่วนท้องถิ่น
ท้องที่อำเภอพระพรหมประกอบด้วยองค์กรปกครองส่วนท้องถิ่น 4 แห่ง ได้แก่
* **เทศบาลตำบลนาสาร** ครอบคลุมพื้นที่ตำบลนาสารทั้งตำบล
* **องค์การบริหารส่วนตำบลนาพรุ** ครอบคลุมพื้นที่ตำบลนาพรุทั้งตำบล
* **องค์การบริหารส่วนตำบลท้ายสำเภา** ครอบคลุมพื้นที่ตำบลท้ายสำเภาทั้งตำบล
* **องค์การบริหารส่วนตำบลช้างซ้าย** ครอบคลุมพื้นที่ตำบลช้างซ้ายทั้งตำบล

พระ
รายชื่อรองนายกรัฐมนตรีไทย

**รองนายกรัฐมนตรีไทย** มีหน้าที่ในการปฏิบัติราชการแทนนายกรัฐมนตรี ในการกำกับการราชการของกระทรวง หรือ ทบวงหนึ่งหรือหลายกระทรวงหรือทบวง ตามที่นายกรัฐมนตรีมอบหมาย รวมทั้งเป็นผู้รักษาราชการแทนนายกรัฐมนตรี ในกรณีที่นายกรัฐมนตรีไม่อาจปฏิบัติราชการได้ โดยเป็นไปตามกฎหมายว่าด้วยระเบียบบริหารราชการแผ่นดินและกฎหมายว่าด้วยระเบียบข้าราชการการเมือง โดยไม่ได้มีอำนาจที่แท้จริงตามกฎหมาย

## รองนายกรัฐมนตรีไทย

## รองนายกรัฐมนตรีที่ยังมีชีวิตอยู่
ปัจจุบันมีอดีตรองนายกรัฐมนตรีที่ยังมีชีวิตอยู่ ดังนี้

## อ้างอิง

รองนายกรัฐมนตรี
อำเภอวังน้ำเย็น

**วังน้ำเย็น** เป็น 1 ใน 9 อำเภอของจังหวัดสระแก้ว เดิมเป็นหมู่บ้านในเขตตำบลเขาฉกรรจ์ อำเภอสระแก้วทั้งหมด ต่อมาได้แยกพื้นที่ตำบลเขาฉกรรจ์ตั้งเป็นตำบลวังน้ำเย็น ตำบลวังสมบูรณ์และตำบลตาหลังใน และตั้งเป็นกิ่งอำเภอวังน้ำเย็นในปีเดียวกัน ต่อมาได้มีพระราชกฤษฎีกายกฐานะขึ้นเป็นอำเภอในปี พ.ศ. 2526

## ที่ตั้งและอาณาเขต
อำเภอวังน้ำเย็นมีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอเขาฉกรรจ์
* **ทิศตะวันออก** ติดต่อกับอำเภอคลองหาด
* **ทิศใต้** ติดต่อกับอำเภอวังสมบูรณ์
* **ทิศตะวันตก** ติดต่อกับอำเภอท่าตะเกียบ (จังหวัดฉะเชิงเทรา)

## ประวัติ
ท้องที่อำเภอวังน้ำเย็น เดิมเป็นส่วนหนึ่งของตำบลเขาฉกรรจ์ อำเภอสระแก้ว ทางราชการได้แบ่งพื้นที่การปกครองของตำบลเขาฉกรรจ์ออกมาตั้งเป็นตำบลทั้งหมด 3 ตำบล ได้แก่ ตำบลวังน้ำเย็น ตำบลวังสมบูรณ์ และตำบลตาหลังใน ตามประกาศกระทรวงมหาดไทยลงวันที่ 28 กันยายน พ.ศ. 2519 โดยมีผลบังคับตั้งแต่วันที่ 26 ตุลาคม ปีเดียวกัน

และในปีเดียวกันกระทรวงมหาดไทยได้แยกพื้นที่ตำบลวังน้ำเย็น ตำบลวังสมบูรณ์ และตำบลตาหลังใน ของอำเภอสระแก้ว ได้แบ่งพื้นที่การปกครองออกมาตั้งเป็น **กิ่งอำเภอวังน้ำเย็น** ตามประกาศกระทรวงมหาดไทยลงวันที่ 12 พฤศจิกายน พ.ศ. 2519 โดยมีผลบังคับตั้งแต่วันที่ 30 พฤศจิกายน ปีเดียวกัน

และต่อมาได้มีพระราชกฤษฎีกายกฐานะขึ้นเป็น **อำเภอวังน้ำเย็น** ตามประกาศกระทรวงมหาดไทยลงวันที่ 29 มีนาคม พ.ศ. 2526 โดยให้มีผลตั้งแต่วันที่ 31 มีนาคม ปีเดียวกัน

## การแบ่งเขตการปกครอง
### การปกครองส่วนภูมิภาค
อำเภอวังน้ำเย็นแบ่งพื้นที่การปกครองออกเป็น 4 ตำบล 84 หมู่บ้าน

### การปกครองส่วนท้องถิ่น
ท้องที่อำเภอวังน้ำเย็นประกอบด้วยองค์กรปกครองส่วนท้องถิ่น 4 แห่ง ได้แก่
* **[[เทศบาลเมืองวังน้ำเย็น]]** ครอบคลุมพื้นที่ตำบลวังน้ำเย็นทั้งตำบล
* **องค์การบริหารส่วนตำบลตาหลังใน** ครอบคลุมพื้นที่ตำบลตาหลังในทั้งตำบล
* **องค์การบริหารส่วนตำบลคลองหินปูน** ครอบคลุมพื้นที่ตำบลคลองหินปูนทั้งตำบล
* **องค์การบริหารส่วนตำบลทุ่งมหาเจริญ** ครอบคลุมพื้นที่ตำบลทุ่งมหาเจริญทั้งตำบล

## อ้างอิง


วังน้ำเย็น
อำเภอคลองหาด

**คลองหาด** เป็นอำเภอหนึ่งของจังหวัดสระแก้ว

## ที่ตั้งและอาณาเขต
อำเภอคลองหาดตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอเขาฉกรรจ์และอำเภอวัฒนานคร
* **ทิศตะวันออก** ติดต่อกับอำเภออรัญประเทศ และจังหวัดพระตะบอง (ประเทศกัมพูชา)
* **ทิศใต้** ติดต่อกับอำเภอสอยดาว (จังหวัดจันทบุรี)
* **ทิศตะวันตก** ติดต่อกับอำเภอวังสมบูรณ์และอำเภอวังน้ำเย็น

## การแบ่งเขตการปกครอง
### การปกครองส่วนภูมิภาค
อำเภอคลองหาดแบ่งพื้นที่การปกครองออกเป็น 7 ตำบล 69 หมู่บ้าน

### การปกครองส่วนท้องถิ่น
ท้องที่อำเภอคลองหาดประกอบด้วยองค์กรปกครองส่วนท้องถิ่น 7 แห่ง ได้แก่
* **เทศบาลตำบลคลองหาด** ครอบคลุมพื้นที่ตำบลคลองหาดทั้งตำบล
* **องค์การบริหารส่วนตำบลไทยอุดม** ครอบคลุมพื้นที่ตำบลไทยอุดมทั้งตำบล
* **องค์การบริหารส่วนตำบลซับมะกรูด** ครอบคลุมพื้นที่ตำบลซับมะกรูดทั้งตำบล
* **องค์การบริหารส่วนตำบลไทรเดี่ยว** ครอบคลุมพื้นที่ตำบลไทรเดี่ยวทั้งตำบล
* **องค์การบริหารส่วนตำบลคลองไก่เถื่อน** ครอบคลุมพื้นที่ตำบลคลองไก่เถื่อนทั้งตำบล
* **องค์การบริหารส่วนตำบลเบญจขร** ครอบคลุมพื้นที่ตำบลเบญจขรทั้งตำบล
* **องค์การบริหารส่วนตำบลไทรทอง** ครอบคลุมพื้นที่ตำบลไทรทองทั้งตำบล

คลองหาด
หมวดหมู่:เขตแดนกัมพูชา–ไทย
อำเภอเขาฉกรรจ์

**เขาฉกรรจ์** เป็นอำเภอในจังหวัดสระแก้ว เป็นที่ตั้งของเขาฉกรรจ์ ซึ่งสถานที่ที่สมเด็จพระเจ้าตากสินมหาราชได้มาทำพิธีตัดไม้ข่มนามก่อนทำศึกรวบรวมแผ่นดินกอบกู้บ้านเมืองจนสำเร็จ โดยพื้นที่เดิมครอบคลุมการปกครองของอำเภอวังน้ำเย็นและอำเภอวังสมบูรณ์ทั้งหมด ปัจจุบันเป็นอำเภอสำคัญด้านแหล่งท่องเที่ยวสำคัญของจังหวัด

## ที่ตั้งและอาณาเขต
อำเภอเขาฉกรรจ์มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอเมืองสระแก้ว
* **ทิศตะวันออก** ติดต่อกับอำเภอวัฒนานครและอำเภอคลองหาด
* **ทิศใต้** ติดต่อกับอำเภอวังน้ำเย็น และอำเภอท่าตะเกียบ (จังหวัดฉะเชิงเทรา)
* **ทิศตะวันตก** ติดต่อกับอำเภอสนามชัยเขต (จังหวัดฉะเชิงเทรา) และอำเภอกบินทร์บุรี (จังหวัดปราจีนบุรี)

## ประวัติ
เดิมพื้นที่ทั้งหมดอยู่ในเขตตำบลเขาฉกรรจ์ อำเภอสระแก้ว จังหวัดปราจีนบุรี เนื่องจากพื้นที่ตำบลเขาฉกรรจ์มีพื้นที่กว่า 1,082.8 ตารางกิโลเมตร ในปี พ.ศ. 2518 ทางจังหวัดปราจีนบุรีได้เสนอการจัดตั้งกิ่งอำเภอวังน้ำเย็นขึ้น โดยมีแผนแยกพื้นที่ตำบลเขาฉกรรจ์ออกเป็น 3 ตำบล โดยให้แยกหมู่ 8–9, 16–17 ไปตั้งเป็นตำบลวังน้ำเย็น, พื้นที่หมู่ 12, 18–19 ไปตั้งเป็นตำบลวังสมบูรณ์ กับพื้นที่หมู่ 5, 13–14 ไปตั้งเป็นตำบลตาหลังใน และย้าย 3 ตำบลที่แยกขึ้นใหม่ไปตั้งและขึ้นการปกครองกับกิ่งอำเภอวังน้ำเย็นในปี พ.ศ. 2519***'

ปี พ.ศ. 2526 ได้แยกพื้นที่ตำบลเขาฉกรรจ์ ออกมาตั้งเป็นตำบลหนองหว้า และแยกพื้นที่ตำบลเขาฉกรรจ์อีกครั้ง ไปตั้งเป็นตำบลพระเพลิง ในปี พ.ศ. 2527 แต่ทางราชการยังเห็นว่าตำบลเขาฉกรรจ์มีพื้นที่กว้างใหญ่ จึงแยกพื้นไปตั้งขึ้นเป็น[[ตำบลเขาสามสิบ]] ในปี พ.ศ. 2536 ต่อมา[[จังหวัดปราจีนบุรี]]ได้แยกพื้นที่[[อำเภอเมืองสระแก้ว|อำเภอสระแก้ว]] [[อำเภอวัฒนานคร]] [[อำเภออรัญประเทศ]] [[อำเภอตาพระยา]] [[อำเภอคลองหาด]] [[อำเภอวังน้ำเย็น]] ตั้งเป็น [[จังหวัดสระแก้ว]]***' เขาฉกรรจ์จึงมีฐานะเป็นตำบลในอำเภอเมืองสระแก้ว จังหวัดสระแก้ว

ในปี พ.ศ. 2537 ราษฎรในพื้นที่ยื่นเรื่องราวต่อราชการ ให้ตั้งกิ่งอำเภอที่ตำบลเขาฉกรรจ์ โดยกระทรวงมหาดไทยได้พิจารณาเห็นว่าราษฎรทั้ง 3 ตำบล ได้แก่ ตำบลเขาฉกรรจ์ ตำบลหนองหว้า ตำบลพระเพลิง และตำบลเขาสามสิบ เป็นตำบลที่อยู่ไกลท้องที่ทุรกันดาร ห่างไกลจากตัวอำเภอ จึงแนะนำประชุมชี้แจงร่วมกับทางอำเภอเมืองสระแก้ว รายงานต่อกระทรวงมหาดไทย และเมื่อวันที่ 26 พฤศจิกายน พ.ศ. 2537 จึงตั้งกิ่งอำเภอเขาฉกรรจ์**** ที่มาของชื่ออำเภอมาจากเขาฉกรรจ์ เป็นจุดที่สมเด็จพระเจ้าตากสินมหาราช ได้ทรงรวบรวมคนไทยจากชุมนุมต่างๆ เพื่อกอบกู้เอกราชตอนเสียกรุงศรีอยุธยาครั้งที่ 2 ได้ทรงกระทำพิธี ฉอ-กัณฑ์ และกอบกู้เอกราชสำเร็จ และปี พ.ศ. 2540 หลังจากตั้งเป็นกิ่งอำเภอเพียง 2 ปี ก็ได้ยกฐานะเป็น**อำเภอเขาฉกรรจ์** เนื่องจากพื้นที่มีความเจริญเป็นอย่างมาก

## การแบ่งเขตการปกครอง
### การปกครองส่วนภูมิภาค
อำเภอเขาฉกรรจ์แบ่งพื้นที่การปกครองออกเป็น 4 ตำบล 71 หมู่บ้าน ได้แก่

### การปกครองส่วนท้องถิ่น
ท้องที่อำเภอเขาฉกรรจ์ประกอบด้วยองค์กรปกครองส่วนท้องถิ่น 5 แห่ง ได้แก่
* **[[เทศบาลตำบลเขาฉกรรจ์]]** ครอบคลุมพื้นที่บางส่วนของตำบลเขาฉกรรจ์
* **[[องค์การบริหารส่วนตำบลเขาฉกรรจ์]]** ครอบคลุมพื้นที่ตำบลเขาฉกรรจ์ (เฉพาะนอกเขตเทศบาลตำบลเขาฉกรรจ์)
* **[[ตำบลหนองหว้า (อำเภอเขาฉกรรจ์)|องค์การบริหารส่วนตำบลหนองหว้า]]** ครอบคลุมพื้นที่ตำบลหนองหว้าทั้งตำบล 
* **[[ตำบลพระเพลิง|องค์การบริหารส่วนตำบลพระเพลิง]]** ครอบคลุมพื้นที่ตำบลพระเพลิงทั้งตำบล 
* **[[ตำบลเขาสามสิบ|องค์การบริหารส่วนตำบลเขาสามสิบ]]** ครอบคลุมพื้นที่ตำบลเขาสามสิบทั้งตำบล

## อ้างอิง


เขาฉกรรจ์
อำเภอจุฬาภรณ์

**จุฬาภรณ์** เป็นอำเภอหนึ่งในจังหวัดนครศรีธรรมราช เดิมเป็นเขตท้องที่ของอำเภอร่อนพิบูลย์ทั้งหมด ก่อนที่พื้นที่บางส่วนจะย้ายมาขึ้นกับอำเภอชะอวดในปี พ.ศ. 2496 (ตำบลบ้านควนมุด ตำบลบ้านชะอวด)**** ก่อนที่จะขอจัดตั้งเป็นอำเภอซึ่งตั้งขึ้นเป็นกรณีพิเศษ เนื่องในโอกาสที่สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี เจริญพระชนมายุครบ 3 รอบ เมื่อวันที่ 7 มีนาคม พ.ศ. 2537 โดยแยกการปกครองบางส่วนออกจากอำเภอร่อนพิบูลย์ และอำเภอชะอวด

## ที่ตั้งและอาณาเขต
อำเภอจุฬาภรณ์ตั้งอยู่ทางทิศใต้ของจังหวัด มีอาณาเขตติดต่อกับอำเภอข้างเคียงดังนี้
* **ทิศเหนือ** ติดต่อกับอำเภอร่อนพิบูลย์ 
* **ทิศตะวันออก** ติดต่อกับอำเภอร่อนพิบูลย์และอำเภอชะอวด 
* **ทิศใต้** ติดต่อกับอำเภอชะอวด
* **ทิศตะวันตก** ติดต่อกับอำเภอทุ่งสงและอำเภอร่อนพิบูลย์

## ประวัติ
อำเภอจุฬาภรณ์ จังหวัดนครศรีธรรมราช เดิมเป็นพื้นที่รอยต่อระหว่างอำเภอร่อนพิบูลย์กับอำเภอชะอวด โดยเป็นพื้นที่ตำบลบ้านควนมุด ตำบลบ้านชะอวด อำเภอชะอวด และตำบลควนหนองคว้า ตำบลทุ่งโพธิ์ ตำบลสามตำบล ตำบลนาหมอบุญ อำเภอร่อนพิบูลย์ ทั้งนี้พื้นที่ดังกล่าวเดิมเป็นพื้นที่มีความกันดารและห่างไหลจากอำเภอ และโดยเฉพาะอย่างยิ่งมีปัญหาความมั่นคงและความสงบเรียบร้อย จำเป็นที่จะต้องได้รับการพัฒนาแก้ไขโดยเร่งด่วน ทั้งด้านโครงสร้างพื้นฐาน การปกครอง การอาชีพ สังคมจิตวิทยา และการให้บริการประชาชน จึงมีการขอจัดตั้งพื้นที่ดังกล่าวเป็นอำเภอจุฬาภรณ์ (กรณีพิเศษ) พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าฯ ให้ตราพระราชกฤษฎีกาตั้งอำเภอ เพื่อเป็นประโยชน์แก่การปกครองและความสะดวกของประชาชน เมื่อวันที่ 29 มกราคม พ.ศ. 2537 และได้รับพระราชทานพระอนุญาตให้ใช้พระนามศาสตราจารย์ ดร. สมเด็จพระเจ้าน้องนางเธอ เจ้าฟ้าจุฬาภรณ์วลัยลักษณ์ อัครราชกุมารี กรมพระศรีสวางควัฒน วรขัตติยราชนารี เป็นชื่ออำเภอ โดยได้ทำพิธีเปิดอำเภอและเริ่มบริการประชาชนเมื่อวันที่ 7 มีนาคม พ.ศ. 2537 

พื้นที่บริเวณที่ตั้งอำเภอจุฬาภรณ์ปัจจุบันคือตำบลสามตำบล โดยมีประวัติว่าหมายถึงสามวัง ได้แก่ วังฆ้อง วังใส และวังนาหมอบุญ ซึ่งทั้งสามวังเป็นที่อยู่อาศัยของเชื้อพระวงศ์แต่โบราณที่ได้เข้ามาบุกเบิกตั้งถิ่นฐานยังบริเวณนี้ ต่อมาเมื่อยุคหนึ่งในอดีต พื้นที่แถบนี้กลายเป็นเขตเคลื่อนไหวและต่อสู้ ของสมาชิกพรรคคอมมิวนิสต์แห่งประเทศไทย ทำให้บริเวณนี้ซึ่งทุรกันดารอยู่แล้วต้องประสบกับปัญหาด้านความมั่นคงและความสงบเรียบร้อยเพิ่มขึ้นอีก นอกจากนี้การพัฒนาและการบริการของทางราชการก็ไม่สามารถเข้าถึงยังจุดนี้ได้

## การแบ่งเขตการปกครอง
### การปกครองส่วนภูมิภาค
อำเภอจุฬาภรณ์แบ่งเขตการปกครองย่อยออกเป็น 6 ตำบล 30 หมู่บ้าน ได้แก่

### การปกครองส่วนท้องถิ่น
ท้องที่อำเภอจุฬาภรณ์ประกอบด้วยองค์กรปกครองส่วนท้องถิ่น 5 แห่ง ได้แก่
* **องค์การบริหารส่วนตำบลนาหมอบุญ** ครอบคลุมพื้นที่ตำบลนาหมอบุญทั้งตำบล
* **องค์การบริหารส่วนตำบลบ้านชะอวด ** ครอบคลุมพื้นที่ตำบลบ้านควนมุดและตำบลบ้านชะอวดทั้งตำบล
* **องค์การบริหารส่วนตำบลควนหนองคว้า ** ครอบคลุมพื้นที่ตำบลควนหนองคว้าทั้งตำบล
* **องค์การบริหารส่วนตำบลทุ่งโพธิ์ ** ครอบคลุมพื้นที่ตำบลทุ่งโพธิ์ทั้งตำบล
* **องค์การบริหารส่วนตำบลสามตำบล ** ครอบคลุมพื้นที่ตำบลสามตำบลทั้งตำบล

## อ้างอิง

หมวดหมู่:อำเภอในจังหวัดนครศรีธรรมราช
หมวดหมู่:สถานที่ที่ตั้งชื่อตามพระนามของสมเด็จเจ้าฟ้าฯ กรมพระศรีสวางควัฒน วรขัตติยราชนารี
ภาษาฟรีเจีย

thumb|image|150px|จารึกภาษาฟริเจียในเมืองมิดัส
**ภาษาฟริเจีย** เป็นภาษาตระกูลอินโด-ยุโรเปียน ใช้พูดโดยชาวฟริเจีย ซึ่งอาจจะอพยพจากเทรซเข้าสู่เอเชียน้อยในช่วง 657 ปีก่อนพุทธศักราช ภาษาฟริเจียแบ่งเป็นสองกลุ่มคือ ภาษายุคเก่า (257 ปีก่อนพุทธศักราช) และภาษายุคใหม่ เริ่มใช้เมื่อราว พ.ศ. 543 ภาษานี้กลายเป็นภาษาตายเมื่อราว พ.ศ. 1143 . การศึกษาจารึกภาษานี้ทำได้ไม่ยากนักเพราะใช้อักษรใกล้เคียงกับอักษรกรีก

## การจัดจำแนก
ภาษาฟรีเจียมีลักษณะใกล้เคียงกับภาษากรีกและภาษาทราเซีย ในหลายแห่งพบว่าภาษาฟรีเจียใช้อักษรที่มีต้นกำเนิดมาจากอักษรฟินิเชียน

## ไวยากรณ์
ลักษณะโดยทั่วไปเหมือนภาษาในตระกูลอินโด-ยุโรเปียน คำศัพท์ส่วนใหญ่ใกล้เคียงกับภาษาอินโด-ยุโรเปียนดั้งเดิมที่สร้างขึ้นมา

## คำศัพท์
คำศัพท์เกี่ยวกับร่างกายของภาษาฟรีเจียเป็นที่รู้จักในทางทฤษฎี แต่ความหมายและรูปแบบที่ถูกต้องของคำโดยเฉพาะจากจารึกยังเป็นที่โต้เถียง คำภาษาฟรีเจียที่เป็นที่รู้จักกันดีคือ bekos หมายถึงขนมปัง จากบันทึกของเฮโรโดตัส ฟาโรห์เซมเมติอุสที่ 1 ต้องการรู้ว่าภาษาดั้งเดิมของมนุษย์คืออะไร จึงให้นำเด็กสองคนไปเลี้ยงไว้โดยไม่ให้ได้ยินเสียงใดๆ เมือผ่านไป 2 ปี เด็กพูดคำว่า bekos ซึ่งเป็นศัพท์ภาษาฟรีเจียแปลว่าขนมปังสีขาว ชาวอียิปต์จึงเชื่อว่าชาวฟรีเจียเป็นชนชาติที่เก่าแก่กว่าตน คำว่า bekos นี้อาจจะมีที่มาเดียวกันกับคำว่า bukë  "ขนมปัง"ในภาษาอัลเบเนีย และ bake "อบ" ในภาษาอังกฤษ ภาษาที่มีอิทธิพลต่อคำศัพท์ภาษาฟรีเจีย ได้แก่ ภาษาฮิตไตต์ ภาษาลูเวีย ภาษากาลาเทีย และภาษากรีก

คำภาษาฟรีเจียอื่นๆได้แก่

***anar**, 'สามี', จาก PIE **ner-* 'ผู้ชาย';
::cf. ภาษากรีก:*anḗr ()*"ผู้ชาย, สามี", ภาษาเคิร์ด: *nēr (nêr)* "ความเป็นผู้ชาย", ภาษาอาร์มีเนีย: *aner* "brides father", ภาษาอัลเบเนีย: *njeri* "ผู้ชาย คน", ภาษาเปอร์เซีย *nær* "สัตว์ตัวผู้"
## อ้างอิง

## แหล่งข้อมูลอื่น
*Corpus of Phrygian inscriptions
*Lubotsky's Phrygian Etymological Database (incomplete) 
*Phrygian language-Britannica.com
*Translation of Phrygian scripts-maravot.com/
*Linguistic Bibliography Online
*Dictionary, history and translations of the Phrygian language - www.palaeolexicon.com

ฟรีเจีย
ฟรีเจีย
คอฟ

**คอฟ** () เป็นอักษรตัวที่ 19 ของอักษรตระกูลเซมิติก ได้แก่ อักษรฟินิเชีย อักษรอราเมอิก อักษรฮีบรู ק‎ และอักษรอาหรับ  (ก๊อฟ)‎ ใช้แทนเสียงเน้นจากคอหอย เกิดที่เพดานอ่อน  หรือจากลิ้นไก่  อักษรตัวนี้กลายเป็นอักษรละติน Q และอักษรกรีก มาจากอักษรภาพรูปลิงที่แสดงลำตัวและหาง (ในภาษาฮีบรู, Qoph, สะกดด้วยอักษรฮีบรูเป็น קוף, หมายถึง "ลิง" และ K'of ในภาษาอียิปต์โบราณหมายถึงลิงชนิดหนึ่ง) หรืออาจจะมาจากอักษรภาพรูปหัวและคอของคน (Qaph ในภาษาอาหรับหมายถึงลำคอ)

หมวดหมู่:อักษรอาหรับ
อายิน

**อายิน** () เป็นอักษรตัวที่ 16 ของอักษรตระกูลเซมิติก ได้แก่อักษรฟินิเชีย อักษรแอราเมอิก อักษรฮีบรู ע‎ และอักษรอาหรับ  (อัยน์)‎ เริ่มแรกใช้แทนเสียงก้อง เกิดจากคอหอยและเป็นเสียงเสียดแทรก () มักแทนด้วยอักษรละติน ʿ ซึ่งเป็นสัญลักษณ์จากอักษรกรีก spiritus asper ʽ, อายินใช้แทนเสียงที่ต่างจาก /อ/ ซึ่งแทนด้วยอะลิฟ ในภาษาโซมาเลียแสดงอายินด้วยอักษร  c, และนักวิทยาอียิปต์นิยมแทนเสียงนี้ด้วย c 

อักษรฟินิเชียตัวนี้พัฒนาไปเป็นอักษรกรีก Omicron (Ο), และอักษรละติน O, รวมทั้งในอักษรซีริลลิกด้วย อักษรเหล่านี้ใช้แสดงเสียงสระทั้งหมด อักษรนี้มาจากภาษาเซมิติกตะวันตก ʿen "ตา" (ในภาษาอาหรับสมัยใหม่แปลตรงตัวว่า "ตา" ในภาษาฮีบรู: ayin), และอักษรคานาอันไนต์ รูปตาที่อาจจะมาจากไฮโรกลิฟ (ỉr)

หมวดหมู่:อักษรอาหรับ
เทท

**เทท**  () เป็นอักษรตัวที่ 9 ของอักษรตระกูลเซมิติก ได้แก่ อักษรฟินิเชีย อักษรอราเมอิก อักษรฮีบรู ט‎, อักษรซีเรียค ܛ และอักษรอาหรับ (; ฏออ์)‎ ใช้แทนเสียง  ซึ่งเป็นเสียงพยัญชนะเน้น อักษรนี้พัฒนาไปเป็นอักษรกรีก Theta (Θ) ต้นกำเนิดมาจากอักษรฟินิเชีย ชื่อ ṭēth หมายถึง  "ล้อ" แต่อาจจะมาจากอักษรภาพชื่อ  ṭab "ดี" ที่มาจากไฮโรกลิฟ nfr "ดี" 

หมวดหมู่:อักษรอาหรับ
เพ (ตัวอักษร)

**เพ** () เป็นอักษรตัวที่ 17 ของอักษรตระกูลเซมิติก ได้แก่ อักษรฟินิเชีย อักษรอราเมอิก อักษรฮีบรู פ‎ และอักษรอาหรับ  (ฟาอ์) ใช้แทนเสียงไม่ก้อง เกิดจากริมฝีปาก ไม่มีลม: IPA  อักษรฟินิเชียตัวนี้ไปเป็นอักษรกรีก Pi (Π), อักษรละติน P, และอักษรซีริลลิก Pe จุดกำเนิดมาจากอักษรภาพรูปปาก (ภาษาฮีบรู pe; ภาษาอาหรับ, fem)

พเพ
อาชญากรรมคอมพิวเตอร์

**อาชญากรรม(ทาง)คอมพิวเตอร์** หรือ **อาชญากรรมไซเบอร์** หมายถึงอาชญากรรมใด ๆ ที่เกี่ยวข้องกับคอมพิวเตอร์และเครือข่ายคอมพิวเตอร์  **อาชญากรรม(บน)อินเทอร์เน็ต** ก็เป็นอีกคำหนึ่งซึ่งหมายถึงการแสวงหาผลประโยชน์อย่างผิดกฎหมายบนอินเทอร์เน็ต  คอมพิวเตอร์นั้นอาจถูกใช้เป็นเครื่องมือก่ออาชญากรรม หรืออาจตกเป็นเป้าหมายของการกระทำก็ได้  Dr. Debarati Halder และ Dr. K. Jaishankar ได้นิยามอาชญากรรมไซเบอร์ไว้ว่าเป็น "ความผิดที่กระทำขึ้นต่อปัจเจกบุคคลหรือกลุ่มของปัจเจกบุคคล ด้วยเหตุจูงใจทางอาญา ที่เจตนาทำให้เหยื่อเสื่อมเสียชื่อเสียง หรือทำร้ายร่างกายหรือจิตใจของเหยื่อ โดยทางตรงหรือทางอ้อม โดยใช้เครือข่ายโทรคมนาคมสมัยใหม่ อาทิ อินเทอร์เน็ต (ห้องแช็ต อีเมล กระดานประกาศ และกลุ่มข่าว) และโทรศัพท์เคลื่อนที่ (เอสเอ็มเอส/เอ็มเอ็มเอส)"  อาชญากรรมเช่นนั้นอาจคุกคามความมั่นคงและสภาวะทางการคลังของรัฐ  ปัญหาต่าง ๆ ที่เกี่ยวข้องกับอาชญากรรมชนิดนี้ได้กลายมาเป็นปัญหาสำคัญ โดยเฉพาะที่เกี่ยวข้องกับการเจาะระบบเครือข่าย การละเมิดลิขสิทธิ์ สื่อลามกอนาจารเด็ก และการล่อลวงเด็ก นอกจากนี้ยังมีปัญหาเรื่องความเป็นส่วนตัวเมื่อสารสนเทศที่เป็นความลับถูกสกัดกั้นหรือถูกเปิดเผย โดยทางกฎหมายหรือไม่ก็ตาม

## อ้างอิง


หมวดหมู่:การคุกคาม
เทอร์รี ดีทซ์

**เทอร์รี่ ดีทซ์** (Terry Deitz) เกิดเมื่อ 10 ตุลาคม ค.ศ. 1959  เป็นพิธีกรรายการโทรทัศน์ เป็นผู้เข้าแข่งขันในรายการ เซอร์ไวเวอร์ ปานามา เขาเป็นที่แข็งมากคนหนึ่งในรายการ ในการรวมเผ่าเขาเป็นคนที่สามารถชนะสิทธิ์คุ้มกันส่วนตัวได้ถึง 6 ครั้ง

หมวดหมู่:ผู้เข้าแข่งขันในรายการเซอร์ไวเวอร์
พระเชษฐา

**พระเชษฐา** เป็นพระนามของพระมหากษัตริย์และพระบรมวงศานุวงศ์แห่งกรุงศรีอยุธยา อาจหมายถึง
* **[[สมเด็จพระรามาธิบดีที่ 2]] ** ซึ่งมีพระนามเดิมว่า *พระเชษฐา* พระองค์เป็นพระราชโอรสในสมเด็จพระบรมไตรโลกนาถและเป็นพระมหากษัตริย์พระองค์ที่ 10 แห่งกรุงศรีอยุธยา
* **[[สมเด็จพระเชษฐาธิราช]]** พระราชโอรสพระองค์ใหญ่ในสมเด็จพระเจ้าทรงธรรมและเป็นพระมหากษัตริย์พระองค์ที่ 22 แห่งกรุงศรีอยุธยา
สุวโรช พะลัง

**สุวโรช พะลัง** (29 เมษายน พ.ศ. 2497 – 21 มิถุนายน พ.ศ. 2554)  อดีตสมาชิกสภาผู้แทนราษฎรจังหวัดชุมพร อดีตกรรมการบริหารพรรคประชาธิปัตย์

## ประวัติ
สุวโรช เกิดเมื่อวันที่ 29 เมษายน พ.ศ. 2497 สำเร็จการศึกษาระดับปริญญาตรี สาขานิติศาสตร์ จากมหาวิทยาลัยรามคำแหง ปี 2519 และระดับปริญญาโท จากสถาบันบัณฑิตพัฒนบริหารศาสตร์

สุวโรช มีน้องชายเป็นนักการเมืองเช่นเดียวกันคือ ฉัตรชัย พะลัง อดีตรองนายกองค์การบริหารส่วนจังหวัดชุมพร ที่ลงสมัครรับเลือกตั้งสมาชิกวุฒิสภา จ.ชุมพร เมื่อ ปี พ.ศ. 2549 ได้คะแนนเป็นอันดับหนึ่ง ชนะ พลเอก ไพโรจน์ นาคฉัตรีย์ น้องชายของ ปริญญา นาคฉัตรีย์ กรรมการการเลือกตั้ง (กกต.) แต่ไม่ได้รับการประกาศรับรองผลการเลือกตั้งจาก กกต. จนมีการฟ้องร้องดำเนินคดี พลตำรวจเอก วาสนา เพิ่มลาภ ประธาน กกต. รวมทั้ง ปริญญา นาคฉัตรีย์ และวีระชัย แนวบุญเนียร กกต. เป็นจำเลยในความผิด ฐานปฏิบัติหน้าที่หรือละเว้นการปฏิบัติหน้าที่โดยมิชอบ ตาม ประมวลกฎหมายอาญา มาตรา 157, ความผิดตาม พ.ร.บ. ว่าด้วยคณะกรรมการการเลือกตั้ง พ.ศ. 2541 มาตรา 24 และหมิ่นประมาทโดยการโฆษณา

สุวโรช ถึงแก่อนิจกรรมเมื่อวันที่ 21 มิถุนายน พ.ศ. 2554 เวลา 12.50 น. ที่โรงพยาบาลศิริราช ด้วยโรคมะเร็งปอดที่เจ้าตัวรักษามานาน สิริอายุได้ 57 ปี โดยถือเป็นการถึงแก่กรรมระหว่างการเลือกตั้งทั่วไปในปีเดียวกันด้วย โดยที่สุวโรชเป็นผู้สมัครในระบบบัญชีรายชื่อของพรรคลำดับที่ 24

## การทำงาน
ก่อนเข้าสู่วงการเมืองประกอบอาชีพเป็น ทนายความ และเริ่มต้นชีวิตการเมือง จากการเมืองท้องถิ่นมาก่อน นายสุวโรชมีชื่อเรียกโดยสื่อมวลชนทั่วไปว่า "เสี่ยนก" 

สุวโรช เคยดำรงตำแหน่งเทศมนตรี และนายกเทศมนตรีตำบลหลังสวน ต่อมาได้รับเลือกตั้งเป็นสมาชิกสภาผู้แทนราษฎร 5 สมัย (2535/2, 2538, 2539, 2544 และ 2548) เคยดำรงตำแหน่งข้าราชการการเมือง ได้แก่ ผู้ช่วยเลขานุการรัฐมนตรีว่าการกระทรวงการคลัง (พ.ศ. 2535) ประธานกรรมาธิการยุติธรรมและสิทธิมนุษยนชน สภาผู้แทนราษฎร เป็นประธานคณะทำงานติดตามสถานการณ์ของโรคไข้หวัดนก (พ.ศ. 2547) และเคยดำรงตำแหน่งกรรมการบริหารพรรคประชาธิปัตย์ ในตำแหน่งผู้ช่วยเลขาธิการพรรคประชาธิปัตย์ และกรรมการคัดสรรผู้สมัครสมาชิกสภาผู้แทนราษฎร พรรคประชาธิปัตย์ ในการเลือกตั้ง พ.ศ. 2550 ต่อมาในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อ แต่เสียชีวิตก่อนจะมีการเลือกตั้ง

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอสวี
หมวดหมู่:ทนายความชาวไทย
หมวดหมู่:นักกฎหมายชาวไทย
หมวดหมู่:นักการเมืองจากจังหวัดชุมพร
หมวดหมู่:สมาชิกสภาผู้แทนราษฎรจังหวัดชุมพร
หมวดหมู่:สมาชิกสภาผู้แทนราษฎรไทยแบบสัดส่วน
หมวดหมู่:นายกเทศมนตรีในจังหวัดชุมพร
หมวดหมู่:พรรคพลังธรรม
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนปทุมคงคา
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:เสียชีวิตจากมะเร็งปอด
ฉัตรชัย พะลัง

**ฉัตรชัย พะลัง** (เกิด 30 ธันวาคม พ.ศ. 2505)  อดีตรองนายกองค์การบริหารส่วนจังหวัดชุมพร และอดีตสมาชิกวุฒิสภาจังหวัดชุมพร

## ประวัติ
ฉัตรชัย เกิดเมื่อวันที่ 30 ธันวาคม พ.ศ. 2505 ด้านครอบครัวสมรสกับนางนวรัตน์ พะลัง เป็นน้องชาย สุวโรช พะลัง อดีต สส.พรรคประชาธิปัตย์ 5 สมัย

สำเร็จการศึกษาระดับปริญญาตรี คณะวิทยาการจัดการ สาขาการเงินการคลัง จากมหาวิทยาลัยสงขลานครินทร์ ปี พ.ศ. 2524

## การทำงาน
เริ่มทำงานเป็นเจ้าหน้าที่ธนาคารกรุงเทพ จำกัด มหาชน จนได้รับตำแหน่งผู้จัดการธนาคาร และเป็นประธานชมรมธนาคารฯ เคยเป็นประธานโครงการเกษตรก้าวหน้า และตัวแทนสหภาพแรงงานฯ

### งานการเมือง
ฉัตรชัยลงสมัครรับเลือกตั้งสมาชิกวุฒิสภาจังหวัดชุมพร ปีพ.ศ. 2549 ได้คะแนนเป็นอันดับหนึ่ง ชนะไพโรจน์ นาคฉัตรีย์ น้องชายปริญญา นาคฉัตรีย์ กรรมการการเลือกตั้ง (กกต.) แต่ไม่ได้รับการประกาศรับรองผลการเลือกตั้งจาก กกต. จนมีการฟ้องร้องดำเนินคดี พล.ต.อ.วาสนา เพิ่มลาภ ประธาน กกต. รวมทั้ง นายปริญญา นาคฉัตรีย์ และนายวีระชัย แนวบุญเนียร กกต. เป็นจำเลยในความผิด ฐานปฏิบัติหน้าที่หรือละเว้นการปฏิบัติหน้าที่โดยมิชอบ ตาม ประมวลกฎหมายอาญา มาตรา 157, ความผิดตาม พ.ร.บ. ว่าด้วยคณะกรรมการการเลือกตั้ง พ.ศ. 2541 มาตรา 24 และหมิ่นประมาทโดยการโฆษณา

## อ้างอิง

หมวดหมู่:บุคคลจากอำเภอหลังสวน
หมวดหมู่:นักการธนาคารชาวไทย
หมวดหมู่:นักการเมืองจากจังหวัดชุมพร
หมวดหมู่:สมาชิกวุฒิสภาจังหวัดชุมพร
หมวดหมู่:บุคคลจากคณะวิทยาการจัดการ มหาวิทยาลัยสงขลานครินทร์
แถบเมอบิอุส

thumb|แถบเมอบิอุส
**แถบเมอบิอุส** (, ) หรือ **แถบโมเบียส** (,  หรือ ) คือพื้นผิวชนิดหนึ่ง ซึ่งมีด้านเพียงด้านเดียวและมีขอบเพียงข้างเดียว สิ่งที่น่าสนใจทางคณิตศาสตร์ก็คือ ไม่ว่าเราจะเลือกสองจุดใด ๆ บนแถบ เราสามารถที่จะลากเส้นเชื่อมต่อสองจุดนั้นได้โดยที่ไม่ต้องยกปากกาหรือว่าลากเส้นผ่านขอบ แถบเมอบิอุสค้นพบโดย เอากุสท์ แฟร์ดินันด์ เมอบิอุส และ โยฮันน์ เบเนดิคท์ ลิสทิง เมื่อ พ.ศ. 2401 (ค.ศ. 1858) ทั้งคู่เป็นนักคณิตศาสตร์ชาวเยอรมัน โดยต่างคนต่างพบ

การสร้างแถบเมอบิอุสอย่างง่าย เริ่มจากตัดกระดาษเป็นแถบยาว บิดปลายข้างหนึ่งครึ่งรอบ แล้วเชื่อมต่อกับปลายอีกข้างหนึ่ง จะได้แถบเมอบิอุสเสร็จสมบูรณ์ ในปริภูมิแบบยุคลิด แถบเมอบิอุสแบ่งได้เป็นสองชนิดขึ้นอยู่กับทิศทางในการบิดแถบนั้น ได้แก่แบบตามเข็มนาฬิกาหรือทวนเข็มนาฬิกา

## อ้างอิง

หมวดหมู่:คณิตศาสตร์นันทนาการ
หมวดหมู่:ทอพอโลยี
หมวดหมู่:พื้นผิว
เจ้ายุติธรรมธร

**เจ้ายุติธรรมธร** เป็นตำแหน่งเจ้าผู้ครองนครจำปาศักดิ์ในอดีต อาจหมายถึง

* เจ้ายุติธรรมสุนทร (เจ้าคำใหญ่) เจ้าผู้ครองนครจำปาศักดิ์ องค์ที่ 10 (รู้จักกันทั่วไปในอีกชื่อหนึ่ง คือ เจ้ายุติธรรมธร (คำใหญ่))
* เจ้ายุติธรรมธร (คำสุก ณ จำปาศักดิ์) เจ้าผู้ครองนครจำปาศักดิ์ องค์ที่ 11 ต้นราชสกุล ณ จำปาศักดิ์
* เจ้ายุติธรรมธร (หยุย ณ จำปาศักดิ์) เจ้าผู้ครองนครจำปาศักดิ์ องค์ที่ 12 หรือรู้จักกันทั่วไปในชื่อ เจ้าราชดนัย (หยุย)

หมวดหมู่:เจ้าผู้ครองนครจำปาสัก
ไทยโพสต์

***ไทยโพสต์*** เป็นหนังสือพิมพ์ในประเทศไทย นำเสนอข่าวทั่วไป เน้นข่าวการเมือง มีคำขวัญว่า “อิสรภาพแห่งความคิด” ออกฉบับปฐมฤกษ์ในวันที่ 21 ตุลาคม พ.ศ. 2539 โดยมี โรจน์ งามแม้น (นามปากกา: เปลว สีเงิน) เป็นผู้บริหาร และบรรณาธิการบริหาร ที่ยกทีมกองบรรณาธิการชุดเดิม มาจากหนังสือพิมพ์สยามโพสต์ เนื่องจากเกิดความขัดแย้งกับเครือบางกอกโพสต์ ที่เป็นเจ้าของสยามโพสต์ ร่วมด้วย ทวีสิน สถิตย์รัตนชีวิน (นามปากกา: อ้วน อรชร) ผู้บริหาร และบรรณาธิการผู้พิมพ์ผู้โฆษณา

ในช่วงวิกฤตการณ์การเมืองในประเทศไทย พ.ศ. 2548-2550 ไทยโพสต์ถูกกดดันให้ขายได้โดยตรงกับสมาชิกเท่านั้น   แต่ปัจจุบัน สามารถกลับมาวางแผงขายได้ตามปกติ 

ไทยโพสต์จะมีฉบับพิเศษ ขนาดแทบลอยด์ แทรกอยู่ในฉบับ เสนอข่าวสีสัน แต่เป็นประโยชน์ต่อผู้อ่าน ใช้ชื่อ “เอ็กซ์-ไซท์ ไทยโพสต์” (X-Cite Thaipost) หน้าปก เอ็กซ์-ไซท์ ไทยโพสต์ ในฉบับวันจันทร์-วันเสาร์ และฉบับวันอาทิตย์ใช้ชื่อ “ไทยโพสต์ แทบลอยด์” (Thaipost Tabloid) เปลว สีเงินในรูปแบบนิตยสารรายสัปดาห์

## ดูเพิ่ม
* เปลว สีเงิน

## อ้างอิง

## แหล่งข้อมูลอื่น
* หนังสือพิมพ์ไทยโพสต์

หมวดหมู่:หนังสือพิมพ์ในประเทศไทย
หมวดหมู่:หนังสือพิมพ์ผู้นำ
หมวดหมู่:ก่อตั้งในปี พ.ศ. 2539
หมวดหมู่:เว็บไซต์ข่าวในประเทศไทย
ภาษาฮานูโนโอ

**ภาษาฮานูโนโอ** เป็นภาษาที่พูดโดยชาวมังยัน ในจังหวัดมินโดโร ฟิลิปปินส์ เขียนด้วยอักษรฮานูโนโอ 

ฮานูโนโอ
ภาษาฮีบรูมิซราฮี

**ภาษาฮีบรูมิซราฮี** หรือ**ภาษาฮีบรูตะวันออก** ใช้อ้างถึงระบบการออกเสียงภาษาฮีบรูในคัมภีร์ไบเบิลที่ใช้ในทางศาสนาของชาวยิวมิซราฮีซึ่งอาศัยอยู่ในประเทศอาหรับหรือทางตะวันออก และโดยมากจะพูดภาษาอาหรับ ภาษาเปอร์เซีย ภาษาฮินดี ภาษาตุรกี หรือภาษาอื่นๆในตะวันออกกลางและเอเชีย คำนี้ใช้ครอบคลุมภาษาฮีบรูหลายสำเนียง แต่ไม่รวมชาวยิวเซฟาร์ดีที่อยู่ในตะวันออกกลางและแอฟริกาเหนือ ชาวยิวเซฟาร์ดีนี้เป็นชาวยิวที่เคยอยู่ในสเปนแล้วถูกขับออกมา

หมวดหมู่:ภาษาฮีบรู
หมวดหมู่:ภาษาในตะวันออกกลาง
หมวดหมู่:ภาษาของชาวยิว
ภาษาฮัน

**ภาษาฮัน** เป็นภาษาที่ตายแล้วของชาวฮัน ความสัมพันธ์กับภาษาอื่น ๆ ยังไม่ชัดเจน โดยทั่วไปจัดให้อยู่ในตระกูลภาษาตระกูลภาษาอัลไตอิก ใกล้เคียงกับภาษาชูวาส ซึ่งเป็นตระกูลภาษาอัลไตอิกที่ได้รับอิทธิพลจากตระกูลภาษาฟินโน-ยูราลลิก (เช่นภาษาฮังการี) โดยทั้งสองภาษานี้เป็นลูกหลานของกลุ่มภาษาเตอร์กิกชนิด r และ l เหมือนกัน ในขณะที่ ภาษากลุ่มเตอร์กิกอื่นๆจัดอยู่ในชนิด z และ s

ฮัน
ภาษาฮาซารากี

**ภาษาฮาซารากี** เป็นสำเนียงของภาษาเปอร์เซีย ความแตกต่างหลักเมื่อเทียบกับภาษาเปอร์เซียมาตรฐานที่ใช้พูดในอิหร่านและอัฟกานิสถานคือ มีคำยืมจากภาษามองโกเลียและภาษากลุ่มเตอร์กิกเป็นจำนวนมาก ใช้พูดโดยชาวฮาซาราในอัฟกานิสถานตอนกลาง และบางส่วนของปากีสถาน และผู้อพยพในภาคตะวันออกเฉียงเหนือของอิหร่าน คาดว่ามีผู้พูด 2 ล้านคน

## อ้างอิง

หมวดหมู่:กลุ่มภาษาอินโด-อิเรเนียน
หมวดหมู่:ภาษาในประเทศอัฟกานิสถาน
หมวดหมู่:ภาษาในประเทศปากีสถาน
หมวดหมู่:ภาษาในประเทศอิหร่าน
โนเกีย เอ็น95

**โนเกีย เอ็น95** () เป็นโทรศัพท์มือถือที่ผลิตโดยโนเกีย โดยเป็นส่วนหนึ่งของกลุ่มโทรศัพท์มือถือมัลติมีเดียรุ่นเอ็นซีรีส์ เอ็น95 ได้รับการประกาศในเดือนกันยายน ค.ศ. 2006 และวางจำหน่ายในเดือนมีนาคม ค.ศ. 2007 เอ็น95 ใช้ระบบปฏิบัติการซิมเบียน เวอร์ชัน 9.2 รุ่น ผ่านจียูไอเอส60 รุ่นที่ 3 (พีเจอร์แพก 1) มีกลไกเลื่อนแบบสองทิศทาง ซึ่งสามารถใช้เพื่อเข้าถึงปุ่มควบคุมสื่อหรือแป้นพิมพ์ตัวเลขได้ รุ่นแรกวางจำหน่ายในสีเงินก่อน จากนั้นจึงวางจำหน่ายในสีดำ และมีรุ่นจำนวนจำกัดในสีทองและสีม่วง ราคาเปิดตัวของเอ็น95 อยู่ที่ประมาณ 550 ยูโร หรือ 730 ดอลลาร์สหรัฐ และ 28,990 บาท ( ยูโร หรือ  ดอลลาร์สหรัฐ และ  บาท ใน ค.ศ. 2025 เมื่อปรับตามอัตราเงินเฟ้อ)

โนเกีย เอ็น95 เป็นรุ่นระดับไฮเอนด์ที่วางจำหน่ายในฐานะ "คอมพิวเตอร์มัลติมีเดีย" เช่นเดียวกับอุปกรณ์ในเอ็นซีรีส์อื่น ๆ เอ็น95 มีกล้องดิจิทัลความละเอียด 5 เมกะพิกเซล ซึ่งถือว่าสูงในช่วงเวลานั้น โดยใช้เลนส์ของ คาร์ล ไซส์ พร้อมแฟลช รวมถึงจอแสดงผลขนาดใหญ่ถึง 2.6 นิ้ว ซึ่งถือว่าใหญ่ในช่วงเวลานั้นเช่นกัน นอกจากนี้ยังเป็นโทรศัพท์รุ่นแรกของโนเกียที่มีตัวรับสัญญาณระบบกำหนดตำแหน่งบนโลก (จีพีเอส) ในตัว เพื่อใช้สำหรับระบบนำทางแบบทีละขั้นตอน และเป็นรุ่นแรกของพวกเขาที่มีมาตรวัดความเร่ง นอกจากนี้ยังเป็นหนึ่งในอุปกรณ์รุ่นแรก ๆ ในตลาดที่รองรับสัญญาณเอชเอสดีพีเอ (3.5จี)

หลังจากเปิดตัวรุ่นแรก (ชื่อทางเทคนิคคือ เอ็น95-1) ก็มีการออกรุ่นปรับปรุงหลายรุ่น โดยเฉพาะอย่างยิ่งรุ่น เอ็น95 8จีบี ที่มีหน่วยความจำภายใน 8 จิกะไบต์ หน้าจอใหญ่ขึ้น และแบตเตอรี่ที่ดีขึ้น ทั้งรุ่น เอ็น95 'คลาสสิก' และรุ่นปรับปรุง เอ็น95 8จีบี ได้รับการยกย่องอย่างกว้างขวางว่าเป็นอุปกรณ์ที่ก้าวล้ำในช่วงเวลานั้น เอ็น95 ได้รับความนิยมอย่างมากในด้านกล้อง จีพีเอส และความสามารถในการทำแผนที่ รวมถึงการออกแบบสไลด์คู่ที่เป็นนวัตกรรมใหม่ และบางสื่อยกย่องให้เป็นหนึ่งในอุปกรณ์พกพาที่ดีที่สุดเท่าที่เคยมีมา

## อ้างอิง

## แหล่งข้อมูลอื่น

* Official Nokia N95 8GB Technical Specifications (forums.nokia.com version) 
* Official Nokia N95-3 North America Technical Specifications (forums.nokia.com version)
* Official Nokia N95 Product Page
* Official Nokia N95 Support Page
* Official Nokia Press Release

N95
หมวดหมู่:ผลิตภัณฑ์ที่ออกในปี พ.ศ. 2550
พีซออฟมี

"**พีซออฟมี**" () เป็นซิงเกิลลำดับที่สองของบริทนี่ย์ สเปียร์ส จากอัลบั้มแบล็กเอาต์
อำนวยการผลิตโดย Bloodshy & Avant  เพลง "พีซออฟมี" ขึ้นชาร์ต''บิลบอร์ด'' ฮอต 100 และแคนาดาฮอตครั้งแรกเมื่อวันที่ 17 พฤศจิกายน พ.ศ. 2550

## ออกจำหน่าย
ในวันที่ 8 พฤศจิกายน พ.ศ. 2550 ไจฟฟ์เรคอร์ดสประกาศในเว็บไซต์อย่างเป็นทางการว่าเพลง "พีซออฟมี" คือซิงเกิลลำดับที่ 2 ของอัลบั้ม *แบล็กเอาต์* เพลง "พีซออฟมี" ได้เผยแพร่ทางสถานีวิทยุในสหรัฐอเมริกาแล้ว

เมื่อวันจันทร์ที่ 7 มกราคม พ.ศ. 2551 เพลง "พีซออฟมี" ออกจำหน่ายในรูปแผ่นซิงเกิลในสหราชอาณาจักร ทำให้เพลง "พีซออฟมี" ขึ้นชาร์ตจากอันดับ 19 สู่อันดับที่ 2 ในชาร์ตซิงเกิลแห่งสหราชอาณาจักร เมื่อวันอาทิตย์ที่ 13 มกราคม พ.ศ. 2551

## มิวสิกวิดีโอ
thumb|left|รูปในมิวสิกวิดีโอพีซออฟมีที่กำลังเต้นในห้องน้ำหญิง
มิวสิกวิดีโอเพลง "พิซออฟมี" ปฐมทัศน์ในรายการ  *[[โททอลรีเควสต์ไลฟ์]]* ในวันที่ 19 ธันวาคม พ.ศ. 2550 และได้จำหน่ายในรูปแบบดิจิทัลดาวน์โหลดทางไอทูนส์ในประเทศสหรัฐอเมริกาและสหราชอาณาจักร ในวันที่ 23 ธันวาคม พ.ศ. 2550

## ภาพปกอัลบั้ม
ปกซีดีซิงเกิลที่ประกอบไปด้วยรูปแฟนเพลงของบริทนีย์ที่คัดเลือกมาจากคนทั่วโลกมากถึง 13 ล้านรูป ซิงเกิลฉบับภาพปกนี้ได้ออกจำหน่ายในวันที่ 4 มกราคม พ.ศ. 2551 เฉพาะที่สหราชอาณาจักรเท่านั้น

## รูปแบบและรายชื่อเพลง
**ซิงเกิลแม็กซียุโรป / ออสเตรเลีย** (5 เพลง)

# "พีซออฟมี" [Main Version] – 3:32 
# "พีซออฟมี" [Böz o lö Remix] – 4:53 
# "พีซออฟมี" [Bimbo Jones Remix] – 6:26 
# "พีซออฟมี" [Vito Benito Vocal] – 6:50 
# "กิมมีมอร์ ร้องกับ Lil' Kim [The "Kimme More" Remix] – 4:13 
 

**ซิงเกิลซีดีญี่ปุ่น, สหราชอาณาจักร และไอร์แลนด์** (2 เพลง)

# "พีซออฟมี" [Main Version] – 3:32 
# "พีซออฟมี" [Böz o lö Remix] – 4:53 
  

**พีซออฟมี ดิจิทัลอีพี**

# "พีซออฟมี" [Main Version] – 3:32 
# "พีซออฟมี" [Böz o lö Remix] – 4:53 
# "พีซออฟมี" [Tiesto Radio Edit] – 3:29 
# "พีซออฟมี" [Junior Vasquez & Johnny Vicious Radio Edit] – 3:40 
# "พีซออฟมี" [Freschia & Lamboy Radio Edit] – 3:31 
# "พีซออฟมี" [Sly & Robbie Reggae Remix] – 6:26

### ฉบับอย่างเป็นทางการ

* Main Version – 3:32 
* Radio/Video Edit – 3:09 
* Bill Hamel Remix – 4:52 
* Bimbo Jones Club Mix – 6:26 
* Bimbo Jones Radio Edit – 3:03 
* Bimbo Jones Dub – 6:31 
* Böz O Lö Remix – 4:55 (remixed by Bloodshy & Avant) 
* DaVinChe Mix – 3:15 
* Friscia & Lamboy Club Mix – 8:44 
* Friscia & Lamboy Radio Edit – 3:31 

* Junior Vasquez & Johnny Vicious Club Mix – 8:28 
* Junior Vasquez & Johnny Vicious Radio Edit – 3:40 
* Mike Rizzo Rough Remix – 2:47 
* Mysto & Pizzi Dance Mix – 4:37 
* Sly & Robbie Raggae Remix – 4.23 
* Tiësto Club Mix – 7:55 
* Tiësto Dub – 7:57 
* Tiësto Radio Edit – 3:29 
* Vito Benito Vocal – 6:51 

## คณะผู้สร้างสรรค์บทเพลง
* ร้อง: Britney Spears 
* โปรดิวเซอร์: Bloodshy & Avant 
* มิกซ์: Niklas Flyckt 
* คีย์บอร์ด, โปรแกรมมิ่ง, เบส, กีต้าร์: Bloodshy & Avant 
* แก้ไขกีต้าร์ : Henrik Jonback 
* แก้ไขเบส: Klas Åhlund 
* เสียงประกอบ: Robyn Carlsson 

## ชาร์ต

## อ้างอิง

## แหล่งข้อมูลอื่น
* Britney Spears — Jive Records

หมวดหมู่:ซิงเกิลในปี พ.ศ. 2550
หมวดหมู่:เพลงของบริตนีย์ สเปียส์
ยอดเขาซีซาปังมา

thumb|300px|ยอดเขาซีซาปังมา
**ยอดเขาซีซาปังมา** () หรือ **ยอดเขาซึเซี่ยปังหม่า** ( ) เป็นยอดเขาสูงที่สุดในประเทศจีน และสูงเป็นอันดับที่ 13 ของโลก มีความสูง 8,046 เมตร ตั้งอยู่ทางตอนใต้ของทิเบต ใกล้ชายแดนเนปาล นับเป็นยอดเขาสูงเกิน 8 พันเมตรเพียงแห่งเดียวที่อยู่ในประเทศจีน (ข้อมูลบางแห่งระบุความสูง 8,013 เมตร และบางแห่ง 8,027 เมตร ซึ่งทำให้ยอดเขาซีซาปังมาสูงเป็นอันดับ 14 ของโลก) 

ชื่อ "ซีซาปังมา" เป็นภาษาทิเบต มีความหมายว่า "ยอดเขาเหนือทุ่งหญ้า"   ยอดเขานี้มีชื่อในภาษาสันสกฤตว่า **โคสาอินถาน** (गोसाईंथान) มีความหมายว่า "ดินแดนแห่งพระเจ้า"   นอกจากนี้ ซีซาปังมา ยังอาจแปลความหมายได้ว่า "หญิงชาวเชอร์ปา"

เนื่องจากภูเขานี้อยู่ในเขตประเทศจีน ซึ่งค่อนข้างเข้มงวด ทำให้มีนักปีนเขาจำนวนไม่มากได้ปีนเขาลูกนี้  นักปีนเขากลุ่มแรกที่ขึ้นถึงยอดเขานี้เป็นชาวจีน เมื่อวันที่ 2 พฤษภาคม พ.ศ. 2507 เป็นยอดเขาความสูงเกิน 8,000 เมตร ที่มีผู้ปีนถึงยอดเป็นลำดับหลังสุด ในจำนวน 14 ยอดเขา 

## อ้างอิง
* “8000/80 Expedition”  Celebrating the 80th Birthday of His Majesty King Bhumibol Adulyadej

## แหล่งข้อมูลอื่น
* Shishapangma on Peakware 
* Shishapangma expedition report with photos 

ช
ช
หมวดหมู่:ทิเบต
โซดาไฟ

**โซดาไฟ** หรือคอสติกโซดา () *[[พจนานุกรมฉบับราชบัณฑิตยสถาน พ.ศ. 2542]]* นิยามว่า คือ "สารประกอบชนิดหนึ่ง ชื่อ **โซเดียมไฮดรอกไซด์** (NaOH) เป็นของแข็งสีขาว ดูดความชื้นดีมาก ละลายน้ำได้ดี ใช้ประโยชน์ในอุตสาหกรรมทำสบู่ เส้นใยเรยอน"

โซดาไฟถูกใช้ในการผลิตเป็นผลิตภัณฑ์ต่าง ๆ ที่เกี่ยวข้องกับชีวิตประจำวัน และยังใช้ประโยชน์ได้อีกมากมาย เช่น ในการผลิตเยื่อและกระดาษ สบู่และผลิตภัณฑ์ซักฟอก เคมีภัณฑ์ การทำความสะอาด โรงกลั่นน้ำมัน การใช้งานทางอุตสาหกรรมโลหะ อุตสาหกรรมอาหาร อุตสาหกรรมเส้นใยเรยอน สิ่งทอ และอื่น ๆ

## อ้างอิง

## บรรณานุกรม
* 

## แหล่งข้อมูลอื่น

* International Chemical Safety Card 0360
* Euro Chlor-How is chlorine made? Chlorine Online
* NIOSH Pocket Guide to Chemical Hazards
* CDC – Sodium Hydroxide – NIOSH Workplace Safety and Health Topic
* Production by brine electrolysis
* Data sheets
** Technical charts (page 33—41) for enthalpy, temperature and pressure
** Sodium Hydroxide MSDS
** Certified Lye MSDS 
** Hill Brothers MSDS
* Titration of acids with sodium hydroxide; freeware for data analysis, simulation of curves and pH calculation
* Caustic soda production in continuous causticising plant by lime soda process

หมวดหมู่:สารเคมีในบ้าน
หมวดหมู่:สารที่ดูดความชื้นจากอากาศได้
หมวดหมู่:สารประกอบอนินทรีย์
หมวดหมู่:สารประกอบโซเดียม
หมวดหมู่:เบส
หมวดหมู่:ไฮดรอกไซด์
เครก เดวิด

**เครก แอชลีย์ เดวิด** () เป็นนักร้องแนวอาร์แอนด์บีชาวอังกฤษ มียอดขายอัลบั้มกว่า 13 ล้านชุด จาก 3 อัลบั้มที่ออกมา ได้แก่ *Born To Do It* (2000), *Slicker Than Your Average* (2002), *The Story Goes* (2005) กับเพลงดัง อาทิ 7 Days, Walking Away, World Filled With Love, และ Don’t Love You No More (I’m Sorry)

## ประวัติ
เครก เดวิด เกิดที่เซาธ์แฮมตัน แฮมไชร์  เมื่อวันที่ 5 พฤษภาคม ค.ศ. 1981 มีผลงานครั้งแรกโดยโดยร่วมทำงานเบื้องหลังในบี-ไซด์ของกลุ่มศิลปินอาร์แอนด์บีจากอังกฤษ วงดาเมจ ในเพลง "Wonderful Tonight" เพลงเก่าของอีริค แคลปตัน ต่อจากนั้นจึงได้มีผลงานการร้องครั้งแรกในเพลง Re-rewind ของดีเจแนวยูเคการาจ Artful Dodger ซึ่งเพลงนี้ขึ้นสูงสุดในอันดับ 2 ในอังกฤษ และในปี 2007 กลับมากับอัลบั้มที่ 4 Trust Me มีซิงเกิลแรกชื่อ Hot Stuff (Let’s Dance) เพลงสนุก ๆ ในสไตล์ฟังก์ ที่นำท่อนฮุคจากเพลง Let’s Dance ของ เดวิด โบวี

ด้านสังคม ในปี 2010 ได้รับการแต่งตั้งเป็นทูตสันถวไมตรีของสหประชาชาติรณรงค์เรื่องวัณโรค

## อัลบั้ม
* *Born to Do It* (2000)
* *Slicker Than Your Average* (2002)
* *The Story Goes...* (2005)
* *Trust Me* (2007)
* *Greatest Hits* (2008)
* *Signed Sealed Delivered* (2010)
* *Following My Intuition* (2016)
* *Rewind — The Collection* (2017)
* *The Time Is Now* (2018)
* *22* (2022)
* *Commitment* (2025)

## อ้างอิง

* Craig Davidwarnermusic.co.th 

## แหล่งข้อมูลอื่น
* เว็บไซต์อย่างเป็นทางการ
* เว็บไซต์บนมายสเปซ

หมวดหมู่:นักร้องอังกฤษ
หมวดหมู่:บุคคลจากเซาแทมป์ตัน
กระป๋อง

**กระป๋อง** คือบรรจุภัณฑ์ชนิดหนึ่งนิยมใช้เก็บอาหาร หรือผลไม้ มักสร้างจากแผ่นโลหะม้วนเข้าหากันเป็นทรงกระบอก ปิดผนึกด้วยแผ่นโลหะวงกลมทั้งสองด้านโดยไม่ให้สัมผัสอากาศ สิ่งที่ใช้บรรจุภายในมักเป็นอาหาร เพื่อใช้การถนอมอาหารให้สามารถเก็บไว้ได้นาน และจำเป็นต้องใช้การตัดหรือการฉีกฝากระป๋องให้เปิดออกด้วยที่เปิดกระป๋อง ปัจจุบันสามารถผลิตกระป๋องซึ่งเปิดได้ง่ายด้วยมือโดยไม่ต้องใช้ที่เปิดแต่อย่างใด ในความหมายกว้าง ๆ ภาชนะโลหะทุกชนิดบางครั้งเรียกว่า "กระป๋อง" แม้ว่าจะทำจากวัสดุอย่างอลูมิเนียมก็ตาม

กระป๋องเหล็ก โดยทั่วไปทำจากแผ่นเหล็กเคลือบดีบุก ซึ่งการเคลือบดีบุกช่วยป้องกันสนิมภายใน ปัจจุบันยังคงใช้เหล็กเคลือบดีบุกอยู่ นิยมใช้กับน้ำผลไม้และผลไม้กระป๋อง กระป๋องสมัยใหม่มักทำจากเหล็กบุด้วยฟิล์มใสที่ทำจากพลาสติกหลากหลายชนิดแทนที่จะเป็นดีบุกกระป๋องในยุคแรก

กระป๋องสามารถนำไปรีไซเคิลได้และ กระป๋องเหล็กประมาณ 65% ได้รับการ รีไซเคิล

## อ้างอิง

### อ่านเพิ่ม

* Guide to Tinplate
* 
* Soroka, W, *Fundamentals of Packaging Technology*, Institute of Packaging Professionals (IoPP), 2002, 
* Yam, K. L., *Encyclopedia of Packaging Technology*, John Wiley & Sons, 2009, 
* 

## แหล่งข้อมูลอื่น

*Steeluniversity Packaging Module
*Steel industry fact sheet on food cans
*

หมวดหมู่:การหีบห่อ
หมวดหมู่:บรรจุภัณฑ์
กะรัต

**กะรัต** () เป็นหน่วยในการวัดระดับของน้ำหนักอัญมณีต่าง ๆ เช่น เพชร ทับทิม บุษราคัม เพทาย โกเมน เป็นต้น ซึ่งเป็นหน่วยการวัดที่แพร่หลายไปทั่วโลก และถูกกำหนดให้ใช้เป็นหน่วยในการชั่งตวงวัดอัญมณีสากลที่ใช้กันทั่วโลก น้ำหนักกะรัต เป็นหน่วยน้ำหนักมาตรฐานในการวัดน้ำหนักของอัญมณี ซึ่งจะเทียบกับในระบบเมตริกได้คือ 1 กะรัต จะมีค่าเท่ากับ 0.2 กรัม หรือหากวัดในระดับความบริสุทธิ์ของทองคำ ทองคำ 24 กะรัตจะมีค่าความบริสุทธิ์ 99.99%

ในส่วนของจุดทศนิยมของกะรัต จะเรียกว่า "ตัง" (Pointer) โดย 1 กะรัต จะมี 100 ตัง ยกตัวอย่าง 0.56 กะรัต เท่ากับ 56 ตัง

## ที่มาของชื่อ
ในสมัยโบราณไม่มีการทำอัตราของการชั่งตวงวัดที่แน่นอนและเป็นสากลแบบในสมัยปัจจุบัน จึงมีการนำเอาเมล็ดจากฝักของแคร็อบ (carob) ซึ่งในแต่ละเมล็ดจะมีน้ำหนักเท่า ๆ กัน โอกาสที่จะหาเมล็ดที่มีน้ำหนักแตกต่างไปยากมาก เช่นนั้นจึงนำเอาเมล็ดของต้นแคร็อบมาใช้เป็นมาตรฐานในการวัดน้ำหนักของเพชร ซึ่ง 1 เมล็ดจะมีค่าเท่ากับน้ำหนัก 0.2 กรัม หากต้องการทราบว่า เพชรแต่ละเม็ดมีน้ำหนักเท่าใด ก็ใช้การชั่งแบบ สองข้างค่อย ๆ วัดระดับจนกว่าจะเท่ากัน ซึ่งเป็นไปได้ยากมากในสมัยก่อน เนื่องจากเทคโนโลยียังไม่ทันสมัย จึงสามารถวัดน้ำหนักได้คลาดเคลื่อนบ่อยครั้ง

หมวดหมู่:หน่วยมวล
หมวดหมู่:อัญมณี
หมวดหมู่:ทองคำ
ภาษาฮัลบี

**ภาษาฮัลบี** เป็นภาษากลุ่มอินโด-อารยันตะวันออกที่ผสมระหว่างภาษาโอริยาและภาษามราฐี มีผู้พูดอย่างน้อย 766,297 คนในบริเวณตอนกลางของอินเดีย เรียงประโยคแบบประธาน-กรรม-กริยา มีการเติมหน่วยคำมาก วางคุณศัพท์ไว้หน้าคำนาม เป็นภาษาที่ใช้ในทางการค้าแต่มีวรรณกรรมน้อย

## อ้างอิง

ฮัลบี
เคียว

200px|thumb|right|เคียว

**เคียว** คือเครื่องมือทางการเกษตรชนิดหนึ่งใช้สำหรับเก็บเกี่ยวพืชผลประเภทข้าวและธัญพืช มีลักษณะเป็นมีดทำด้วยเหล็ก โค้งคล้ายตะขอและมีคมอยู่ด้านใน มีด้ามจับสำหรับถือ มีชื่อที่แตกต่างไปในแต่ละภาค เช่น ตรูด กรูด ผู้ใช้งานจะใช้เคียวเกี่ยวไปที่ฐานของต้นพืชและตัดออก เคียวแบบด้ามสั้นอาจทำให้เกิดอาการปวดหลังเมื่อใช้เป็นระยะเวลานานเนื่องจากต้องยืนก้มอยู่ตลอด (ด้วยเหตุนี้จึงเรียกชาวนาว่าเป็นกระดูกสันหลังของชาติ) จึงมีเครื่องมืออีกอย่างหนึ่งคือเคียวด้ามยาว (scythe) ซึ่งมีด้ามจับยาวกว่าและไม่ต้องก้มให้ปวดหลัง

## ชนิดของเคียว
เคียวที่ใช้ในประเทศไทยมีหลายชนิด ดังนี้ 
* **เคียวนกกระยาง** รูปร่างคล้ายคอนกกระยาง ด้ามยาว คมค่อนข้างใหญ่ นิยมใช้เกี่ยวข้าวนาดำหรือนาหว่านที่กอไม่ใหญ่นัก
* **เคียวนกกระสา** โค้งมากและยื่นยาวอย่างคอนกกระสา คมเคียวเล็กกว่าเคียวนกกระยาง เหมาะกับข้าวนาดำ
* **เคียวงู** รูปร่างคล้ายหัวงู วงเคียวแคบกว่าเคียวสองแบบข้างต้น เหมาะกับการเกี่ยวข้าวฟ่าง
* **เคียวขอ** มีด้ามไม้โค้งกลับกันคล้ายตัว ร ตัวเคียวเป็นเหล็กบางๆ งอเล็กน้อย คมอยู่ด้านใน เสียบกับด้ามให้โค้งเข้าหาด้ามด้านหนึ่ง นิยมใช้ในพิจิตร พิษณุโลก และบางท้องที่ที่ติดต่อกับกัมพูชา บางครั้งจึงเรียกเคียวเขมร

## เทพนิยาย
ในตำนานเทพปกรณัมกรีก มีการปรากฏว่าโครนัส (Cronus) และเพอร์ซีอุส (Perseus) ใช้เคียวเป็นอาวุธ

## อ้างอิง

หมวดหมู่:อุปกรณ์เกษตรกรรม
หมวดหมู่:มีด
ภาษาฮารัวตี

**ภาษาฮารัวตี** เป็นสำเนียงของภาษาราชสถาน อยู่ในภาษากลุ่มอินโด-อารยัน ใช้พูดในรัฐราชสถาน และบริเวณใกล้เคียงในรัฐมัธยประเทศ เรียงประโยคแบบประธาน-กรรม-กริยา ไวยากรณ์ใกล้เคียงกับภาษาราชสถานและภาษาฮินดี

ฮารัวตี
กะรัต (แก้ความกำกวม)

**กะรัต** สามารถหมายถึง
* กะรัต หน่วยวัดน้ำหนักอัญมณี
* คำสแลง หมายถึง อายุเป็นปีของสตรี เช่น 48 กะรัต หมายถึงอายุ 48 ปี
* สุขภัณฑ์กะรัต ผลิตภัณฑ์ของบริษัทปูนซีเมนต์นครหลวง
* 18 กะรัต ศิลปินชายหญิงจำนวน 22 คน สังกัดค่ายนิธิทัศน์ มีผลงานร้องเพลงคู่ เมื่อ พ.ศ. 2528 และแสดงภาพยนตร์ในชื่อเดียวกัน กำกับโดยศุภักษร
เทวธรรม

**เทวธรรม** คือ ผู้ที่มีธรรมของเทวดาในโลก เป็นธรรมะที่เทพเจ้าหรือเทวดาถามหาหรือต้องการจากมนุษย์ เป็น สัปบุรุษผู้สงบระงับ ประกอบด้วยหิริโอตัปปะตั้งมั่นอยู่ในธรรมอันผ่องแผ้ว
เทวธรรมจะประกอบด้วย "หิริ" คือ การละอายต่อบาป "โอตัปปะ" คือการเกรงกลัวต่อผลของบาป หิริ นั้นประกอบด้วย ความละอายต่อการ คิดชั่ว พูดชั่ว ทำชั่ว โอตัปปะ คือการเกรงภัยของการคิดชั่ว พูดชั่ว ทำชั่วจะมาถึงตน มีอธิบายขยายความเทวธรรมและยกเรื่องราวประกอบอยู่ในหนังสือธรรมบทภาค 5 เรื่อง พหุภณฺฑิกภิกฺขุวตฺถุ (ภิกษุผู้มีภัณฑะมาก)
สาเหตุของการทำให้เกิดหิริโอตัปปะ
# เกรงทำให้วงศ์ตระกูลเสียชื่อเสียง
# เกิดความอายต่อผู้มีอายุอ่อนกว่า
# เกรงคำติฉินนินทาว่าเราเป็นคนไม่มีฝีมือในการทำความดี
# กลัวคนดูหมิ่นว่าเราก็เป็นที่คนที่มีความรู้ความสามารถ แต่ไม่สามารถทำความดีได้

## แหล่งข้อมูลอื่น
* นิทานชาดก

หมวดหมู่:เทวธรรม
ทับละมุ

**ทับละมุ** เป็นชื่อของหมู่บ้าน ตั้งอยู่หมู่ 5 ตำบลลำแก่น อำเภอท้ายเหมือง จังหวัดพังงา เป็นชุมชนชาวมุสลิม ไทยพุทธและ พม่า ประกอบอาชีพประมงเป็นหลัก เป็นที่ตั้งของท่าเรือทับละมุ และฐานทัพเรือพังงา

## อาณาเขต
* ทิศเหนือ จรดอ่าวขาม (ทะเลอันดามัน) บ้านเขาหลัก และบ้านลำรู
* ทิศตะวันออก ติดต่อกับบ้านลำรู และบ้านลำแก่น
* ทิศใต้ ติดต่อกับตำบลทุ่งมะพร้าว โดยมีคลองห้วยไม้ไผ่ เป็นเส้นแบ่งเขต และติดกับบ้านท่าดินแดง โดยมีอ่าวคลองใน คลองทุ่งมะพร้าว และคลองหินลาด เป็นเส้นแบ่งเขต
* ทิศตะวันตก ติดกับทะเลอันดามัน โดยพื้นที่เขาหน้ายักษ์อยู่ในความดูแลของฐานทัพเรือพังงา

## ประวัติ
แต่เดิมบริเวณนี้เป็นพื้นที่ป่าสงวนแห่งชาติ จนกระทั่งในปี พ.ศ. 2517 เริ่มมีกลุ่มคนอพยพมาตั้งถิ่นฐานจากต่างถิ่น พร้อมๆกับการสร้างฐานทัพเรือพังงา ด้วยเป็นชุมชนรอบค่ายทหารตามปกติ และตั้งชื่อว่าทับละมุ โดยมาจาก *ทับ* แปลว่าบ้านริมทะเล ส่วน *ละมุ* เป็นชื่อเครื่องมือประมงพื้นบ้าน ต่อมา วันที่ 25 พฤษภาคม พ.ศ. 2525 คณะรัฐมนตรีได้มีมติรับหลักการ ร่างพระราชกฤษฎีกาอุทยานแห่งชาติ ในการจัดตั้งอุทยานแห่งชาติหมู่เกาะสิมิลัน ในเขตป่าสงวนแห่งชาติคลองทุ่งมะพร้าว บริเวณฝั่งเหนือ ติดกับพื้นที่สงวนไว้ใช้ในราชการทหาร สถานีทหารเรือพังงา (ปัจจุบันคือ ฐานทัพเรือพังงา) สร้างเป็นที่ทำการของอุทยานแห่งชาติหมู่เกาะสิมิลัน ซึ่งยังผลให้ชุมชนทับละมุเจริญขึ้นตามลำดับ 

## สภาพภูมิศาสตร์
ทับละมุ มีภูมิประเทศสองส่วน คือ ที่ราบชายฝั่ง และป่าชายเลน โดยที่ราบชายฝั่งกินพื้นที่ส่วนมากและเป็นพื้นที่ส่วนใน ขณะที่ป่าชายเลนกินพื้นที่ส่วนนอกริมอ่าวคลองในทั้งหมด นอกจากนี้, ยังพบแนวปะการังน้ำตื้นระดับความอุดมสมบูรณ์ปานกลาง นอกชายฝั่งเขาหย้ายักษ์อีกด้วย โดยมีภูมิอากาศแบบเดียวกับภูมิอากาศทั่วไปของจังหวัดพังงา

หมวดหมู่:อำเภอท้ายเหมือง
หมวดหมู่:หมู่บ้านในจังหวัดพังงา
ท่าดินแดง (แก้ความกำกวม)

**ท่าดินแดง** อาจหมายถึง
* สงครามท่าดินแดง สงครามไทย-พม่า (ปัจจุบันคือ บริเวณอำเภอสังขละบุรี จังหวัดกาญจนบุรี)
* ถนนท่าดินแดง เขตคลองสาน กรุงเทพมหานคร ตั้งขึ้นเป็นอนุสรณ์ สมรภูมิท่าดินแดงฯ
* ท่าน้ำท่าดินแดง เขตคลองสาน กรุงเทพมหานคร ตั้งชื่อตามถนนท่าดินแดง
* นิราศท่าดินแดง พระราชนิพนธ์ของรัชกาลที่ 1 เมื่อครั้งยกทัพไปรบพม่าที่ท่าดินแดง
เขาหลัก (แก้ความกำกวม)

**เขาหลัก** สามารถหมายถึง

* เขาหลัก ภูเขาหนึ่งบนทิวเขาภูเก็ต
* อุทยานแห่งชาติเขาหลัก-ลำรู่ อุทยานแห่งชาติในประเทศไทย
* หาดเขาหลัก ชายหาดหนึ่งในจังหวัดพังงา
* อ่าวเขาหลัก อ่าวแห่งหนึ่งในจังหวัดพังงา
* น้ำตกเขาหลัก อยู่ในเขตบ้านเขาหลัก หมู่ 1 ตำบลน้ำผุด อำเภอห้วยยอด จังหวัดตรัง ในเขตรักษาพันธุ์สัตว์ป่าเขาบรรทัด

หมวดหมู่:หน้าแก้ความกำกวมชื่อสถานที่
ภาษาอูดี

**ภาษาอูดี** เป็นภาษากลุ่มคอเคซัสตะวันตกเฉียงเหนือ เชื่อว่าเป็นภาษาหลักของชาวแอลเบเนียคอเคซัสในเทือกเขาคอเคซัสที่อพยพออกจากทางใต้ของดาเกสถานเข้าสู่ดินแดนที่ปัจจุบันเป็นประเทศอาเซอร์ไบจาน ประวัติของภาษานี้ย้อนหลังไปได้ถึง 457 ปีก่อนพุทธศักราช มีผู้พูด 5,000 คนในอาเซอร์ไบจานและจอร์เจีย มีความสัมพันธ์กับภาษาเลซกี และภาษาตาบาซาราน
## อ้างอิง

อูดี
อูดี
ฮิบาริ เคียวยะ

**ฮิบาริ เคียวยะ** () เป็นตัวละครจากการ์ตูนเรื่อง ครูพิเศษจอมป่วน รีบอร์น! พากย์เสียงภาษาไทย โดย กริณ อักษรดี

## เทคนิคและอาวุธที่ใช้
; อาวุธ
: ฮิบาริมักพกกระบองสั้น (ทอนฟา) ติดตัวไว้เสมอ เป็นอาวุธที่ติดอุปกรณ์เสริมต่าง ๆ เอาไว้มากมาย ไม่ว่าจะเป็นลูกตุ้ม ตะขอเกี่ยว โซ่ ขาล็อก ฯลฯ
; กำไลข้อมือเมฆา version x
: เป็นวองโกเล่เกียร์ธาตุเมฆาที่ปรับปรุงใหม่จากแหวนวองโกเล่และแหวนอาวุธกล่องที่ชำรุดเสียหายจากการจู่โจมของชิม่อน โดยเมื่อทำการใส่ไฟธาตุเมฆา "โรลเวอร์ชัน X" ก็จะออกมาและเมื่อแคมพิโอฟอร์มม่าก็จะกลายเป็นเสื้อคลุมของกรรมการคุมกฎ เป็นเสื้อคลุมตัวยาวสีดำที่ปักลายนกกางปีกอยู่ข้างใน โดยมีพลังในการจู่โจมเพิ่มมากขึ้นและมีอาวุธมากมายซ่อนอยู่ใต้ผ้าคลุม
; อาวุธกล่อง
: **เม่นเมฆา พอลคอสพิโน่ นูโวล่า** (โรล) อาวุธกล่องธาตุเมฆาของฮิบาริที่มีความสามารถในการเพิ่มจำนวนได้ ด้านหลังที่ปกคลุมไปด้วยเข็มเมื่อเพิ่มจำนวนจะสามารถใช้เป็นอาวุธได้ บางครั้งก็ใช้เป็นแท่นเหยียบ ใช้พลังไฟธาตุเมฆาเพิ่มความหนาแน่นจนกลายเป็นบอลหนามที่ไม่สามารถทำลายได้ ฮิบาริเรียกว่า"โรล"แต่คุซาคาเบะแอบเรียกในใจว่า เจ้าหนูบาริ
: **กล่องวองโกเล่ธาตุเมฆา** เป็นกล่องที่เสริมพลังให้กับเม่นเมฆาของฮิบาริทำให้มีพลังเพิ่มขึ้นหลายเท่าตัว เมื่อแคมพิโอฟอร์มม่าก็จะกลายเป็นกุญแจมือของผู้พิทักษ์เมฆารุ่น1 ชื่อ "กุญแจมือของอลาวดี้" สามารถเพิ่มพูนจำนวนด้วยความเร็วที่สูงมากจนสามารถล็อกคู่ต่อสู้ได้ทั้งตัว
; ท่าไม้ตาย
: **ลูกตุ้มหนามเบื้องหลัง** เมื่อใส่ไฟในจำนวนที่มากกว่าปกติให้กับกล่องเม่นเมฆาก็จะสามารถสร้างโลกเสมือนจริงภายในตัวของเม่นเมฆาได้ ภายในเต็มไปด้วยหนามต่าง ๆ มากมายที่สามารถทิ่มแทงใครก็ได้แม้แต่ตัวฮิบาริเอง และเนื่องจากต้องใช้ออกซิเจนจำนวนมหาศาลในการจุดไฟธาตุเมฆาเพื่อให้ตัวเม่นคงรูป ออกซิเจนภายในตัวเม่นจะค่อย ๆ หมดไปทีละน้อย ฮิบาริใช้ท่านี้ในการต่อสู้กับอัศวินมายาเพื่อไม่ให้ "สเปคโทร นูดิบลังกี" ของอัศวินมายาเสริมพลังภาพมายาได้

## อ้างอิง

หมวดหมู่:ตัวละครในครูพิเศษจอมป่วน รีบอร์น!
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2547
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครชายในอนิเมะและมังงะ
อำเภอเขาสวนกวาง

**เขาสวนกวาง** เป็นอำเภอหนึ่งของจังหวัดขอนแก่น ตั้งอยู่เหนือสุดของจังหวัดซึ่งเป็นที่ตั้งของสวนสัตว์ขอนแก่น อำเภอนี้ที่มีทางรถไฟสายตะวันออกเฉียงเหนือพาดผ่าน โดยเมื่อเดินทางจากกรุงเทพฯ และเป็นอำเภอสุดท้ายก่อนเข้าสู่เขตจังหวัดอุดรธานี 

## ที่ตั้งและอาณาเขต
อำเภอเขาสวนกวางตั้งอยู่ทางทิศเหนือสุดของจังหวัด มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอหนองวัวซอ อำเภอหนองแสง และอำเภอโนนสะอาด (จังหวัดอุดรธานี)
* **ทิศตะวันออก** ติดต่อกับอำเภอโนนสะอาด (จังหวัดอุดรธานี)
* **ทิศใต้** ติดต่อกับอำเภอน้ำพอง
* **ทิศตะวันตก** ติดต่อกับอำเภออุบลรัตน์ และอำเภอโนนสัง (จังหวัดหนองบัวลำภู)

## การแบ่งเขตการปกครอง
### การปกครองส่วนภูมิภาค
อำเภอเขาสวนกวางแบ่งพื้นที่การปกครองออกเป็น 5 ตำบล 56 หมู่บ้าน

### การปกครองส่วนท้องถิ่น
ท้องที่อำเภอเขาสวนกวางประกอบด้วยองค์กรปกครองส่วนท้องถิ่น 6 แห่ง ได้แก่
* **[[เทศบาลตำบลเขาสวนกวาง]]** ครอบคลุมพื้นที่บางส่วนของตำบลเขาสวนกวางและบางส่วนของตำบลคำม่วง
* **เทศบาลตำบลโนนสมบูรณ์** ครอบคลุมพื้นที่ตำบลโนนสมบูรณ์ทั้งตำบล
* **องค์การบริหารส่วนตำบลเขาสวนกวาง** ครอบคลุมพื้นที่ตำบลเขาสวนกวาง (เฉพาะนอกเขตเทศบาลตำบลเขาสวนกวาง)
* **องค์การบริหารส่วนตำบลดงเมืองแอม** ครอบคลุมพื้นที่ตำบลดงเมืองแอมทั้งตำบล
* **องค์การบริหารส่วนตำบลนางิ้ว** ครอบคลุมพื้นที่ตำบลนางิ้วทั้งตำบล
* **องค์การบริหารส่วนตำบลคำม่วง** ครอบคลุมพื้นที่ตำบลคำม่วง (เฉพาะนอกเขตเทศบาลตำบลเขาสวนกวาง)

## อ้างอิง


เขาสวนกวาง